Василий Зайцев
Василий Григориевич Зайцев () е съветски офицер, снайперист от времето на Втората световна война, герой на Съветския съюз.

Биография

Ранен живот и Втора световна война (1939 – 1945) 
Василий Зайцев е роден в с. Еленинка, Оренбургска губерния (днес Карталински район, Челябинска област), Русия на 23 март 1915 г.

По време на битката при Сталинград, между 10 ноември и 17 декември 1942 г., Зайцев елиминира 225 военни от Вермахта и неговите съюзници, включително 11 снайперисти. Военното му звание по онова време е младши лейтенант.

Раняване, тежки операции и завръщане в армията 
През януари 1943 г. при взрив на мина е тежко ранен и впоследствие губи зрението си. На 10 февруари 1943 г. след няколко успешни операции, направени в Москва, професор Владимир Петрович Филатов връща зрението му. Зайцев се връща в армейските редици и оглавява снайперистка школа, командва артилерийски взвод, а след това е командир на рота. Участва в освобождаването на Донбас, битката за Днепър, бие се край Одеса и Днестър. През май 1945 г. капитан Зайцев се връща в Киев и постъпва в болница.

Известно е също, че снайперистите, които е обучил Зайцев, унищожават повече от 3000 противници. Смята се, че е изрекъл фразата: „Зад Волга за нас няма земя“ (всъщност Зайцев озаглавява по този начин личните си записки).

Смърт 
Гвардейски капитан Зайцев умира в Киев на 15 декември 1991 г. Тленните му останки са пренесени на „Мамаев курган“ край Волгоград на 31 януари 2006 г.

Военна декорация 

 Съветски орден „Герой на Съветския съюз“ (?)
 Съветски орден „Ленин“ (?)
 Съветски орден на „Червеното знаме“ (?) – 2-пъти (?)
 Съветски орден на „Отечествената война“ (?) – I степен (?)
 Съветски медал „За храброст“ (?)
 Съветски медал „За защитата на Сталинград“ (?)
 Съветски медал За победата над Германия (?)
 Почетен гражданин на Волгоград (?)

Отражение в киното 
Зайцев става герой в игрални филми:
 „Ангели на смъртта“, Русия – Франция, 1993;
 „Враг пред портата“, САЩ – Германия – Великобритания – Ирландия, 2001. Ролята е изпълнена от Джуд Лоу

Бележки

Външни препратки 
  Кап. В. Зайцев в руския сайт – Лучшие снайперы

Съветски военни дейци от Втората световна война
Герои на Съветския съюз
Битка при Сталинград
Съветски офицери
Почетни граждани в Русия
Родени в Челябинска област
Личности (Волгоград)
Починали в Киев